Publication: Magyar Közlöny
Issue: MK-1998-92 (Year: 1998, Number: 92)
Era: 1990-2004
Section: alkotmányjogi panasz megfelel-e az Alkotmánybíróságról szóló 1989. évi XXXII. törvény (a továbbiakban:
Paragraph Index: 355

1. Az indítványozó a Be. kizárásra vonatkozó szabályait a bírósági eljárást megelőző eljárás tekintetében kifogásolja, amikor a nyomozás megtagadása, illetve a nyomozás megszüntetése tárgyában olyan személy hoz határozatot, akivel szemben — még el nem bírált — elfogultsági kifogást, illetve egyéb kizáró okot jelentettek be. Az alkotmányossági vizsgálat így értelemszerűen a Be.-nek a „kizárás általános szabályairól” (35—37. §-ok), „a nyomozó hatóság tagjának kizárásáról” (38. §) és „az ügyész kizárásáról” szóló (39. §) rendelkezéseire irányult. A Be. említett rendelkezéseibe foglalt kizárási okokat két jól elhatárolható csoportra — az ún. abszolút okokra és relatív okra — lehet osztani. Az abszolút okok: a büntetőügyben a hatóság tagjaként nem járhat el, aki az ügyben mint terhelt, védő, sértett, feljelentő, ezek képviselője, valamint a felsoroltak hozzátartozója, illetve mint tanú, szakértő vesz részt [Be. 35. § (1) bekezdés a) és b) pontok, 38. § (1) bekezdés, 39. § (1) bekezdés], a relatív ok: nem járhat el, akitől az ügy elfogulatlan megítélése egyéb okból nem várható [35. §

Source: https://magyarkozlony.hu/hivatalos-lapok/ac56d23989951efec19b0c1fc1a1eb529ed59803/dokumentumok/c7a43d530b31dfc73216dae78c1588e8c12354d4/letoltes